b'\n_START_ARTICLE_\nTrods alt\n_START_SECTION_\nHandling\n_START_PARAGRAPH_\nFilmen beskriver i drama-dokumentarisk form to torturofres behandling p\xc3\xa5 Rehabiliterings- og Forskningscentret for Torturofre (RTC) og deres m\xc3\xb8de med Danmark i \xc3\xb8vrigt. Under behandlingen viser det sig, at de psykiske skader er endnu vanskeligere at helbrede end de fysiske m\xc3\xa9n. Filmens hovedpersoner genoplever deres egen tortur, og p\xc3\xa5 trods af den fornedrelse, de har v\xc3\xa6ret udsat for, bliver de i stand til at overleve gennem den hj\xc3\xa6lp, som RTC kan yde. Behandlerne g\xc3\xa5r n\xc3\xa6nsomt til v\xc3\xa6rks. Og netop denne n\xc3\xa6nsomhed er noget helt centralt i denne film, hvor hovedpersoner og behandlere spiller sig selv.'